**KUNSZENTMIKLÓS  VÁROS  POLGÁRMESTERE**

Iga/487-4/2021.                          **Tárgy**: 0301/34 hrsz.-ú ingatlan pályázatának elbírálása

Témafelelős: Kéri Evelin

Véleményező Bizottság: Pénzügyi Bizottság,

Ügyrendi, Szociális és Egyházügyi Bizottság

Kunszentmiklós Város Önkormányzata

Képviselő-testületének

***Tisztelt Képviselő-testület!***

Kunszentmiklós Város Önkormányzat Képviselő-testülete (a továbbiakban: Képviselő-testület) a 103/2022. (III.10.) KT sz. határozattal döntött arról, hogy a Kunszentmiklós Város Önkormányzata tulajdonát képző, 0301/34 hrsz. alatti ingatlanból 0,8537 ha területű szántó művelési ágú mezőgazdasági ingatlant meghirdeti pályázati felhívás alapján 2022. március 18. napjától 2022. március 31. napjáig 12:00 óráig haszonbérbeadás céljára.

A pályázat beadásának határideje: 2022. 03. 31. napja 12:00 óra

A pályázati kiírás alapján a haszonbérleti szerződés időtartama: határozott időre, 2022. május 1. napjától 2027. április 30. napjáig szól.

A haszonbér összege 2022. évben 27.167.-Ft

A haszonbérbe adással kapcsolatos kiírásra egy pályázat érkezett. Selyem László (6090 Kunszentmiklós, Bolyó J. u. 15.) nyújtott be pályázatot a fenti ingatlan haszonbérbe vételével kapcsolatosan.

Selyem László pályázatához csatolta az alábbi dokumentumokat:

* adatlap-másolatot földműves nyilvántartásba vétele,
* Nemzeti Agrárgazdasági Kamara Kamarai Kártya másolata,
* személyes okmányainak másolata,
* 07T101 adatbejelentő lap másolata,
* Családi gazdaságról szóló határozat másolata,
* Magyar Államkincstár Igazolása nyilvántartásba vett adatokról,
* Mezőgazdasági és Vidékfejlesztési Hivatal Regisztrációs Igazolás
* TIR tenyészet igazoló lapot.

A pályázat elbírásánál előhaszonbérleti jog illeti meg a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) 46. § (1) bekezdése szerint:

„Az erdőnek nem minősülő föld haszonbérbe adása esetén az alábbi sorrendben előhaszonbérleti jog illeti meg:

a) a **volt haszonbérlő** olyan **földművest**, illetve mezőgazdasági termelőszervezetet, aki **helyben lakónak minősül**, illetve amely helybeli illetőségűnek minősül, vagy akinek a lakóhelye, illetve akinek, vagy amelynek a mezőgazdasági üzemközpontja legalább 3 éve azon a településen van, amelynek közigazgatási határa a haszonbérlet tárgyát képező föld fekvése szerinti település közigazgatási határától közúton vagy közforgalom elől el nem zárt magánúton legfeljebb 20 km távolságra van;

b) az olyan földművest, aki helyben lakó szomszédnak minősül;

c) **az olyan földművest, aki helyben lakónak minősül;**

d) az olyan földművest, akinek a lakóhelye vagy a mezőgazdasági üzemközpontja legalább 3 éve azon a településen van, amelynek közigazgatási határa a haszonbérlet tárgyát képező föld fekvése szerinti település közigazgatási határától közúton vagy közforgalom elől el nem zárt magánúton legfeljebb 20 km távolságra van;

e) az olyan mezőgazdasági termelőszervezetet, amely helybeli illetőségű szomszédnak minősül;

f) az olyan mezőgazdasági termelőszervezetet, amely helybeli illetőségűnek minősül;

g) az olyan mezőgazdasági termelőszervezetet, amelynek a mezőgazdasági üzemközpontja legalább 3 éve azon a településen van, amelynek közigazgatási határa a haszonbérlet tárgyát képező föld fekvése szerinti település közigazgatási határától közúton vagy közforgalom elől el nem zárt magánúton legfeljebb 20 km távolságra van.

(2) A közös tulajdonban álló föld esetében a tulajdonostárs tulajdoni hányadának megfelelő területnek harmadik személy javára történő haszonbérbe adása esetén az (1) bekezdés b)-g) pontjában meghatározott előhaszonbérletre jogosultakat - az előhaszonbérletre jogosultak sorrendjében - megelőzi a földműves tulajdonostárs.

(3) Az (1) bekezdés a) pontjával megegyező ranghelyen illeti meg előhaszonbérleti jog

a) a föld fekvése szerinti településen az előhaszonbérleti joga gyakorlását megelőzően **legalább 3 éve állattartó telepet üzemeltető azon helyben lakó földművest** vagy helybeli illetőségű mezőgazdasági termelőszervezetet, aki, illetve amely haszonbérletének a célja az állattartáshoz szükséges és azzal arányban álló takarmányszükséglet biztosítása és rendelkezik az e törvény végrehajtására kiadott rendeletben meghatározott állatsűrűséggel

aa) rét, legelő (gyep), vagy fásított terület művelési ágban nyilvántartott föld haszonbérbe adása esetén szarvasmarhafélék, ló, szamár, öszvér, juh, kecske vagy méh állatfajok vonatkozásában,

ab) szántó művelési ágban nyilvántartott föld haszonbérbe adása esetén az aa) alpontban fel nem sorolt állatfajok, valamint szarvasmarha vonatkozásában, továbbá engedély vagy bejelentés alapján nyilvántartásba vett takarmány-vállalkozásnak minősül;

*b)*a szántó, kert, szőlő, gyümölcsös művelési ágban nyilvántartott föld haszonbérbe adása esetén azt a helyben lakó földművest, vagy helybeli illetőségű mezőgazdasági termelőszervezetet, aki vagy amely számára a haszonbérlet célja földrajzi árujelzéssel, továbbá eredetmegjelöléssel ellátott termék előállítása és feldolgozása, vagy ökológiai gazdálkodás folytatása;

*c)*kert, szőlő, gyümölcsös művelési ágban nyilvántartott föld haszonbérbe adása esetén azt a helyben lakó földművest, vagy helybeli illetőségű mezőgazdasági termelőszervezetet, aki vagy amely számára a haszonbérlet célja kertészeti tevékenység folytatásához szükséges terület biztosítása;

*d)*szántó művelési ágban nyilvántartott föld haszonbérbe adása esetén azt a helyben lakó földművest, vagy helybeli illetőségű mezőgazdasági termelőszervezetet, aki vagy amely számára a haszonbérlet célja szaporítóanyag-előállításhoz szükséges terület biztosítása;

*e)*szántó, szőlő, gyümölcsös, kert művelési ágban nyilvántartott föld haszonbérbe adása esetén a föld területe legalább fele részének öntözhetőségét biztosító és a földdel alkotórész kapcsolatba kerülő öntözésfejlesztési beruházást végrehajtó földművest vagy mezőgazdasági termelőszervezetet, ha a haszonbérleti szerződés időtartamának legalább fele részében a végrehajtott öntözésfejlesztési beruházás a számvitelről szóló törvény rendelkezései szerint még értékkel bír.

(4)Az (1) bekezdés *b)-d)*pontjában, valamint a (2)-(3) bekezdésben meghatározott földműves jogosulti csoportokon belül az előhaszonbérletre jogosultak sorrendje a következő:

***a)*családi mezőgazdasági társaság tagja vagy őstermelők családi gazdaságának tagja,**

*b)*fiatal földműves,

*c)*pályakezdő gazdálkodó.”

A Képviselő-testület a pályázati felhívásban szereplő pályázati feltételektől nem térhet el.

Fentiek alapján kérem a Tisztelt Képviselő-testületet, hogy az előterjesztést tárgyalja meg és a határozat-tervezet szerinti döntést meghozni szíveskedjen.

**HATÁROZAT-TERVEZET**

**Tárgy**: pályázat elbírálása a 0301/34 hrsz.-ú ingatlanra vonatkozóan

Kunszentmiklós Város Önkormányzata Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

1.) A Képviselő-testület úgy határoz, hogy Kunszentmiklós Város Önkormányzata tulajdonát képező, 0301/34 hrsz. alatti ingatlanból 0,8537 ha területű szántó művelési ágú mezőgazdasági ingatlant Selyem László 6090 Kunszentmiklós, Bolyó J. u. 15. szám alatti pályázó részére 2022. május 1. napjától 2027. április 30. napjáig haszonbérbe adja.

A haszonbérleti díj összege 2022. évben: 27.167.-Ft.

A haszonbérleti díj évente változik a Képviselő-testület határozata szerint. A haszonbérleti díj emelésére minden év január 1. napjától kerül sor.

2.) A Képviselő-testület megbízza a polgármestert a haszonbérleti szerződés aláírásával és a további teendők ellátásával.

Határidő: 2022. április 30.

Felelős:

* Lesi Árpád polgármester
* dr. Sipeki Gerda

A határozatról értesülnek:

1. - Lesi Árpád polgármester
2. - dr. Sipeki Gerda jegyző – általa az érintettek
3. - Selyem László 6090 Kunszentmiklós, Bolyó J. u. 15. - Hunti Mihály István 6090
4. - Kéri Evelin titkársági ügyintéző
5. - Irattár

Kunszentmiklós, 2022. április 01.

Lesi Árpád sk.

polgármester